Szervezetek

## A Felvigyázók

A Megtisztulás Éveinek idején az egyik olyan testvériség volt, ami részt vett a rend helyreállításában, és azóta igyekszik azt megőrizni. A Felvigyázók elnevezést a köznyelv ragasztotta rájuk. Alapítójuk, állítólag Larelion volt, aki a Síkszakadás idején segített Gemmaris lakóinak menekítésében. Elvileg ezért kap vezetőjük helyet az egykor általa alapított város tanácsában. Védelmezőjük, Dolarra, a dicsőség és fény istennője, kinek úgynevezett szentélyében a központjuk is található, ahonnan kiindulva, főleg Nosveth területén belül tevékenykednek.

## A Bíbor Tőr Lovagjai

Pár száz évvel ezelőtt alakult, Nosveth északi felére jellemző rend, amely megszállottan küzd bármi ellen, ami az élőholtakkal kapcsolatos. Legyenek azok feltámasztottak, kísértetek, halandók átkos üzelmei, vagy akár isteni beavatkozás által a halálból visszatért lények, e lovagok kíméletlenül járnak el mindegyikkel szemben. Védelmezőjük Szent Veltan, aki a legenda szerint, a tulajdon tőrével végzett magával, mikor a családja megfosztotta őt az örök nyugalomtól, azáltal, hogy a legnagyobb elkeseredésük közepette, egy helyi javasasszony pogány isteneinek hatalmával visszahozták az életbe.

## A Fénysárkány Rendje

Arayin földjének ősi védelmezői, kik mindent megtesznek annak érdekében, hogy a Felvigyázókhoz hasonlóan, megfékezzék a Sötétség Hírnökeinek visszatértét. A hagyomány szerint, a Rendet öt bölcs alapította egy szent helyen, a Gyöngyfény-hegység lábainál. Tevékenységüket az élet, a fény, és a kegyelem istennőjének, Tamihrának oltalma alatt végzik. Jelenlegi legismertebb templomuk Yún városában van, ami többek közt éghajóiról híres, melyekből sok a Rendhez tartozik.

## Vol Vérei

A Nagy Száműzetés előtt élt, xaldarin tünde úrnő, Erandis Vol egykori megszállott követői, titokban a mai napig fennmaradó, az örök élet kutatásával foglalkozó testvériséget hoztak létre. Ez a szekta, leginkább Nosveth délkeleti részére jellemző, az eddig biztosan hozzájuk visszavezethető, sötét ügyletek alapján. Tagjai az élőholtakkal való kísérletezéstől, vagy alvilági erőkkel kötött szövetségektől sem riadnak vissza, ha céljaik eléréséről van szó.

## A Rászorulók

A Nosveth földjének majd' minden szegletében tevékenykedő tolvajok és csempészek, úgyszólván érdek-és önvédelmi szervezete. A legtöbb nagyvárosban megvannak a helyi vezetői, akiket olykor befolyásos helyzetük, máskor meg teljes ismeretlenségük miatt nehéz kézre keríteni. Közösségük tiltja a felesleges erőszakot vagy vérontást, és a szerzett értékeket, a legvégén állítólag eljuttatják azokhoz, akiknek nagyobb szükségük van rájuk. Kizárólagosan egy istent sem szolgálnak, de előfordul, hogy némely csoportjuknak van természetfeletti pártfogója.

## A Mistran Kötelék

    A mindenséget összetartó mágikus erő megtestesítőjének, Mystrának evilági követői. Feladatuk Paregron védelme a létezés többi síkjáról eredő esetleges kártékony hatásoktól. Több központjuk is van, különböző földrészeken - például Nosveth esetében Ardomil - ezek vezetője pedig mindig egy a Kötelék Mesterei közül. Hajdan, az Utolsó Pecsét elhelyezése, és a világközi tevékenységek betiltása is a szervezethez kapcsolódott. Így mindenkit meglepett, amikor - ugyan kifejezetten szigorú korlátozások mellett - az Újdonkor ezredfordulóján, utóbbit részben feloldották.

## Emberi

a **Csontmérleg Papjai** (Kelemvor) holtak őrzői, és élőholtak elűzői

a **Tekercsőrzők** (Deiner) könyvtárosok és kódexkészítők

a **Harmóniák Hívei** (Mílil) zenészek és dalnokok

a **Törvény Keze** (Tovir) bírákból és végrehajtókból áll

a **Fehér Lovasok** (Eldath) közvetítők és béke követek

a **Kegyes Nővérek** (Sún) hivatása a házasságkötés, illetve társkeresés

a **Hajthatatlanok** (Malar) fejvadászok

a **Tisztánlátók** (Savros) jósok és szónokok

- - -

a **Végső Gyógyír** (Talohna) méregkeverőkből, és "bioterroristákból" áll

a **Sikolymetszők** (Baál) gyilkosok és behajtók

## Tünde

a **Gondviselők** (Mestarin, Celanil) hivatása szegények, bajbajutottak és bujdosók megsegítése

a **Varázsművesek Céhe** (Corellon) forradalmi varázstárgyak megalkotóiból áll

a **Hullámok Mesterei** (Sehalas) kiváló hajókészítők

a **Könyörület Háza** (Anallor) gyógyítással és az elhunytak nyugalmával foglalkozik

a **Vadonvédők** (Ralathil) kissé esetlen, de elhivatott természetvédők

az **Acél Szárny** (Vandria) surlaen rendfenntartók és végrehajtók

- - -

az **Alkonyteremtők**, Loth megszállott követői

a **Lidérc Légió** (Kransahla) az örök élet kutatói, és a halálmágia mesterei

a **Pók Fullánkja** (Sledran, Zinzehra) felszínlakókra vadászó árnytündékből áll

? (Malyk) bajkeverők, anarchista mágusok

## Törp

a **Múltidézők** (Berona) énekmondó, regélő varázslóasszonyok

az **Ikerfejszék Fiai** (Cleddin) halált megvető törp harcosok

a **Sziklapapok Rendje** (Domatoin) kincsek és holtak őrzői

a **Rúnafaragók** (Moradin) a rúnamágiás alkotás mesterei

a **Bronzmaszkosok** (Gorm) a törpök elit katonái

az **Élet Lángja** (Shalindar) a születendőkről és háborús sebesültekről gondoskodik

- - -

a Hódító ... (Duerra) a dérbőrűek leghatalmasabb átnokaiból áll

## Sárkányvér

a **Kincsőrzők** (Astillor) elit zsoldosok

az **Igaz Kör** (Bahamut, Lendys, Tamihra) lovagok és papok

az **Útmutatók** (Chronepsis) temetők és holtak őrzői

a **Tisztító Tűz** (Garyx) tisztogatók, rendfenntartók

? (Keras, Astrina) feltalálók, varázstárgy készítők

- - -

? (Tiamat) a káosz papjai, sötét mágusok és lovagok